

VLADA REPUBLIKE HRVATSKE

Zagreb, 27. siječnja 2022.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
|  **Predlagatelj:** | Ministarstvo obrane  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog odluke o davanju suglasnosti Ministarstvu obrane za preuzimanje obveza na teret sredstava državnog proračuna Republike Hrvatske u razdoblju od 2023. do 2027. godine za nabavu borbenih vozila pješaštva Bradley  |

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

 **P r i j e d l o g**

Na temelju članka 48. stavka 2. Zakona o proračunu (Narodne novine, br. 144/21), Vlada Republike Hrvatske je na sjednici održanoj \_\_\_\_\_\_\_\_\_ donijela

**O D L U K U**

**o davanju suglasnosti Ministarstvu obrane za preuzimanje obveza na teret sredstava državnog proračuna Republike Hrvatske u razdoblju od 2023. do 2027. godine**

 **za nabavu borbenih vozila pješaštva Bradley**

**I.**

 Daje se suglasnost Ministarstvu obrane za preuzimanje obveza na teret sredstava državnog proračuna Republike Hrvatske u razdoblju od 2023. do 2027. godine za nabavu borbenih vozila pješaštva Bradley u iznosu od 930.200.163,26 kuna, odnosno po godinama i u iznosima kako slijedi:

Godina Iznos

 2023. 164.823.056,45 kn

 2024. 482.050.328,06 kn

 2025. 234.628.494,32 kn

 2026. 45.612.045,95 kn

 2027. 3.086.238,48 kn.

**II.**

Plaćanja koja proizlaze iz obveza preuzetih u skladu s točkom I. ove Odluke Ministarstvo obrane dužno je kao obvezu uključiti u financijski plan u godini u kojoj obveza dospijeva.

**III.**

 Ova Odluka stupa na snagu danom donošenja.

**P R E D S J E D N I K**

**mr.sc. Andrej Plenković**

**KLASA:**

**URBROJ:**

**Zagreb,**

**Obrazloženje**

Ovim Prijedlogom odlukedaje se suglasnost Ministarstvu obrane za preuzimanje obveza na teret sredstava državnog proračuna Republike Hrvatske za potrebe nabave borbenih vozila pješaštva Bradley u iznosu od 930.200.163,26 kuna, prema dinamici i iznosima plaćanja utvrđenim u točki I.

Oružane snage Republike Hrvatske iskazale su potrebu za nabavom borbenih vozila pješaštva Bradley koji posjeduju vatrenu moć, zaštitu i manevar i koji su potrebni manevarskim postrojbama i gardijskim brigadama Hrvatske kopnene vojske.

Za provedbu cjelokupnog procesa nabave borbenih vozila, Ministarstvo obrane zaprimilo je od Vlade Sjedinjenih Američkih Država Pismo ponude i prihvaćanja *(Letter of Offer and Acceptance)* LOA HR-B-IAG za donaciju 89 vozila Bradley i Pismo ponude i prihvaćanja *(Letter of Offer and Acceptance)* LOA HR-B-UBV za dovođenje 62 vozila Bradley u operativno stanje i isporuku paketa roba i usluga za 62 vozila.

Ukupna vrijednost za oba Pisma ponude i prihvaćanja iznosi 196.424.971 USD, bez PDV-a. Po potpisivanju pisama ponude i prihvaćanja, bit će potrebno platiti predujmom 98.212.486 USD. Predviđeno je da Vlada Sjedinjenih Američkih Država participira pri tome s bespovratnim sredstvima u iznosu od 51.188.000 USD iz svojih programa pomoći, a Ministarstvo obrane bi odmah po potpisivanju pisama ponude i prihvaćanja trebalo platiti predujmom iznos od 47.024.486 USD, a preostalih 98.212.485 USD predujmovima sukladno predviđenim isporukama po godinama.

Ministarstvo obrane će imati obvezu plaćanja PDV-a na cjelokupan iznos oba pisama ponude i prihvaćanja.

Ukupne obveze Ministarstva obrane bi prema navedenom iznosile 195.802.411,00 USD odnosno 1.298.169.984,93 kn, a po godinama:

* u 2022. godini: 55.500.727,25 USD, odnosno 367.969.821,67 kn
* u 2023. godini: 24.860.189,51 USD, odnosno 164.823.056,45 kn
* u 2024. godini: 72.707.440,13 USD, odnosno 482.050.328,06 kn
* u 2025. godini: 35.388.913,17 USD, odnosno 234.628.494,32 kn
* u 2026. godini: 6.879.644,94 USD, odnosno 45.612.045,95 kn
* u 2027. godini: 465.496,00 USD, odnosno 3.086.238,48 kn.

 Financijska sredstva za 2022. godinu osigurat će se preraspodjelom sredstava u Državnom proračunu Republike Hrvatske za 2022. godinu u korist razdjela Ministarstva obrane.

Plaćanja koja proizlaze iz obveza preuzetih u skladu s predloženom Odlukom Ministarstvo obrane dužno je kao obvezu uključiti u financijski plan u godini u kojoj obveza dospijeva.